laion/Wikipedia-Exotic huggingface dataset:
זיין אמורי

זיין אמורי (באנגלית: Zayne Emory; נולד ב-3 ביוני 1998) הוא שחקן וזמר אמריקאי. יידוע בעיקר בזכות תפקידו בסדרת הדרמה המשטרתית של רשת ABC "הטירון" בתור הנרי נולן. אמורי נולד במקמינוויל (אנ'), אורגון. הוא התעניין במשחק מגיל צעיר. בזמן לימודיו בבית הספר היסודי, אמורי זכה בפרס תיאטרון הגלריה לשנת 2007 על הופעת בכורה מצטיינת לנוער ובאליפות מדינת אורגון ב-2008 במופע כישרונות לנוער. את הופעת הבכורה שלו על המסך הוא עשה בגיל אחת עשרה בפרק של סדרת המתח "מחשבות פליליות" ב-2009. לאחר מכן, לאמורי היו תפקידים בסדרות נוספות כמו "עקרות בית נואשות", "הלוחשת לרוחות" ו-"CSI: מיאמי". ב-2010, הוא גם הצטרף לצוות השחקנים של סדרת הקומדיה המוזיקלית "אני והלהקה" בתפקיד צ'ארלס "צ'אקי" אלברטסון. אמורי זכה בפרס האמן הצעיר ב-2011 וב-2012 על תפקידו. הוא גם היה מועמד על תפקידו בסדרות הטלוויזיה "שייק" ו"החרשנים" בשנת 2014. מלבד תפקידיו בטלוויזיה, אמורי הופיע גם בכמה סרטים עלילתיים. הוא עשה את הופעת הבכורה שלו בסרט בשנת 2011 בקומדיה הרומנטית "טיפש, מטורף, מאוהב", בכיכובם של סטיב קארל, ראיין גוסלינג וג'וליאן מור. לאחר מכן, הוא הופיע בסרטים נוספים בהם, "Little Loopers" ו-"Maximum Ride". מאז 2016, לאמורי היו כמה תפקידים חוזרים בסדרות טלוויזיה בהן, "24: מורשת", "סופרגירל", "הבורחים", "האקסית המטורפת" ו"הטירון". בשנת 2015, הוא לוהק לתפקיד ג'יי.סי ספינק, במקום קופר רוט, לעונה השנייה של קומדיית המצבים של רשת ABC, "הגולדברגים". מדיה וקבצים בנושא זיין אמורי בוויקישיתוף זיין אמורי, ברשת החברתית אקס (טוויטר) זיין אמורי, ברשת החברתית אינסטגרם זיין אמורי, סרטונים בערוץ היוטיוב זיין אמורי, סרטונים באתר Vimeo זיין אמורי, במסד הנתונים הקולנועיים IMDb (באנגלית) זיין אמורי, באתר AllMovie (באנגלית) זיין אמורי, באתר Rotten Tomatoes (באנגלית) זיין אמורי, באתר אפל מיוזיק (באנגלית) "33rd Annual Young Artist Awards". YoungArtistAwards.org. אורכב מ-המקור ב-4 באפריל 2012. נבדק ב-31 במרץ 2012. {{cite web}}: (עזרה) "32nd Annual Young Artist Awards". YoungArtistAwards.org. אורכב מ-המקור ב-8 באוגוסט 2013. נבדק ב-31 במרץ 2012. {{cite web}}: (עזרה) "35th Annual Young Artist Awards". Young Artist Awards. אורכב מ-המקור ב-20 ביולי 2015. נבדק ב-30 במרץ 2014. {{cite web}}: (עזרה)
תזמורת הבידור של קול ישראל

תזמורת הבידור של קול ישראל הוקמה בשנת 1960 ופעלה עד תחילת 1965, לשם נגינת מוזיקה קלה שתלווה מופעים של "קול ישראל", ותשודר ב"גל הקל". להקמתת התזמורת הוזמן לישראל המנצח ההולנדי דולף ון דר לינדן (אנ'), שצבר ניסיון כמי שניצח על התזמורות שליוו את מתחרי האירוויזיון. הוא שהה בישראל כחצי שנה, והקים את תזמורת הבידור, שמנתה 34 נגנים. במקביל הכשיר את משה וילנסקי ומלחינים נוספים בהכנת עיבודים לתזמורת. התזמורת הופיעה מדי שבועיים, בדרך כלל באולם "אהל שם" בתל אביב, במופע שנקרא "בידור 60" (החל מפברואר 1960), ואחר כך "בידור 61", "בידור 62" וכו'. עם מנצחי התזמורת נמנו גארי ברתיני, משה עצמון, ליאון אלפסי, משה וילנסקי, יצחק גרציאני, אריה לבנון, לסלו רוט, שמעון כהן ואלי רובינשטיין. את המופעים הנחתה עפרה סמואל, שאליה הצטרפו לעיתים עזריה רפפורט ורבקה מיכאלי. בכל מופע ניגנה התזמורת עיבוד לשיר מוכר, וליוותה אמנים אחדים. כל מופע נמשך כשעתיים, והוא שודר בשני חלקים ביום רביעי. בעקבות הצלחת התוכנית היא נערכה אחת לחודש בהיכל התרבות. בנוסף להופעות הפומביות עסקה התזמורת גם בהקלטת יצירות מוזיקליות. בשנת 1962 החלה התזמורת בהופעות בתוכנית נוספת מדי שבועיים, "השרביט מורם", בניהולו המוזיקלי של אדי הלפרן ובהנחיית עפרה סמואל. התוכנית כללה מוזיקה קלאסית קלה, מחזות זמר, עיבודים תזמורתיים ונעימות. גם תוכנית זו שודרה בגל הקל בימי רביעי. התוכנית הופסקה לאחר כשנתיים. בשנת 1963 הפיק העיתון "הארץ" תקליט בשם "'עד אור הבוקר", ובו תריסר נעימות בביצוע התזמורת. בנובמבר 1964 פתחו חברי התזמורת בשביתה, בדרישה שתינתן להם קביעות. בתגובה קיבלו נגני התזמורת הודעות פיטורים, ובפברואר 1965 פורקה התזמורת. היא הוחלפה בהרכב קטן יותר שנקרא "תזמורת ההקלטות של קול ישראל", שהמשיכה במופעי "בידור 65". איזי מן, קול ישראל מירושלים: מדינה מאחורי המיקרופון, רשות השידור ופרינטיב, 2008. מרדכי נאור, ימי הרדיו שלנו: 40 השנים הראשונות, 1972-1932, ספריית יהודה דקל והמועצה לשימור אתרי מורשת בישראל, 2022. ארנון וגדעון גרייף, תזמורת הבידור של קול ישראל: פרק נשכח בתולדות המוזיקה הישראלית, בבלוג "עונג שבת", 1 באפריל 2022 בא מנצח לתזמורת הבידור של "קול ישראל", הארץ, 6 באוקטובר 1963 דוגמאות: מודעה, השרביט מורם, מעריב, 26 בנובמבר 1962 מודעה, השרביט מורם, מעריב, 18 בפברואר 1963 תזמורת הבידור של "קול־ישראל" תשבות כמחאה על אי־מתן קביעות, למרחב, 12 בנובמבר 1964; טלילה בן-זכאי, תזמורת הבידור של "קול ישראל" שובתת - בוטל מופע שנועד להערב, מעריב, 15 בנובמבר 1964; סגלית פריאל, קובלנות בלתי־מבדרות בפי נגני תזמורת הבידור, הַבֹּקֶר, 9 בדצמבר 1964 פוטרו נגני תזמורת הבידור ב"קול ישראל", הַבֹּקֶר, 4 בדצמבר 1964 תמר אבידר, "תזמורת הבידור" ניגנה את "שירת הברבור" ל...עצמה, מעריב, 22 בפברואר 1965
ורגה

ורגה (Varga) הוא שם משפחה שמקורו בהונגרית ומשמעותו סנדלר. האם התכוונתם ל... אימרה ורגה – אמן הונגרי ג'ובאני ורגה – סופר איטלקי ינה ורגה – פוליטיקאי הונגרי וארג ורגאס
פראבו רם שארמה

פראבו רם שארמה (בנפאלית: प्रभु राम शर्मा;‏ נולד ב-5 בינואר 1964) הוא גנרל נפאלי המשמש כראש מטה הצבא (מקביל לרמטכ"ל) הנוכחי של הכוחות המזוינים של נפאל. שארמה נולד בקטמנדו ב-5 בינואר 1964. ב-1984 התגייס לצבא הנפאלי. הוא שירת בצבא במשך 37 שנים, וב-9 בספטמבר 2021 מונה לראש מטה הצבא (מקביל לרמטכ"ל). ב-10 בנובמבר של אותה שנה הוא קיבל דרגת כבוד של גנרל בצבא הודו. במקביל לשירותו הצבאי, לשארמה יש תואר שני בהיסטוריה מאוניברסיטת טריבהואן ותואר שני בפילוסופיה, הגנה ולימודי אסטרטגיה מאוניברסיטת מדרס. הוא נשוי לסוניטה שארמה ויש להם שתי בנות. "नवनियुक्त प्रधानसेनापति शर्माले गरे पदभार ग्रहण". "General Prabhu Ram Sharma appointed new chief of Nepal Army" Nepal Army Chief Sharma conferred with honorary rank of general of Indian Army". [https://www.nepalarmy.mil.np/page/cgs_biography "Nepali Army नेपाली सेना". ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פראבו רם שארמה".
יוסיף מיסאק

יוסיף מיסאק (8 באפריל 1948–18 ביולי 2017, לביב) הוא מדען אוקראיני בתחום כוח וחום ופעילות תחנות כוח, פרופסור של אוניברסיטה טכנית בלביב. יוסיף מיסאק נולד בכפר במחוז לבוב בשנת 1948. בשנת 1972 הוא סיים לימודי הנדסה באוניברסיטה טכנית של לביב והתחיל לעבוד בתכנון תחנות כוח. הוא נקלט כמהנדס מתחיל ובהמשך הקריירה מונה למנהל בתחום הנדסה ומדע של הארגון ולמנכ"ל של החברה. בשנת 1989 מיסאק התחיל ללמד באוניברסיטה טכנית בה למד. בשנת 1994 הוא סיים עבודת הדוקטורט ובשנת 1996 מונה למנהל קתדרה של תחנות כוח. באותה שנה מונה לפרופסור. יוסיף מיסאק היה פעיל בתחום ניתוח פעילות של תחנות כוח ופיתוח אמצעים להגדלת יעילותם. בתקופת ברית המועצות המצאות שלו נוצלו באוקראינה הסובייטית וברפובליקות סובייטיות נוספות. הוא פרסם כ-450 מאמרים, קיבל כ-100 פטנטים ופרסם 7 ספרים בנושא. בשנת 2012 הוא היה חבר של צוות שכלל גם איסאק סיגל שקיבל פרס אוקראינה למדע ולטכנולוגיה על תרומתם בתחום. הוא היה פעיל במסגרת אקדמיה למדע של אוקראינה ובמסגרת משרד למדע וטכנולוגיה של המדינה. ביוגרפיה ערך זה הוא קצרמר בנושא אוקראינים. אתם מוזמנים לתרום לוויקיפדיה ולהרחיב אותו.
STS-92

STS-92, היא המשימה ה-100 בתוכנית מעבורות החלל של נאס"א. המשימה המריאה על מעבורת החלל דיסקברי, היא כללה שבעה אנשי צוות. המעבורת המריאה לחלל ב-11 באוקטובר 2000 וחזרה לכדור הארץ ב-24 באוקטובר 2000. המטרה של המשימה הייתה להמשיך בניית תחנת החלל הבין-לאומית. מפקד המשימה: ארצות הברית בריאן דאפי טייס:ארצות הברית פמלה מלרוי (Pamela A. Melroy) מומחה למשימה:יפן קואיצ'י וקאטה (Koichi Wakata) מומחה למשימה:ארצות הברית ויליאם מקארתור (William S. McArthur) מומחה למשימה:ארצות הברית פטר ויסוף (Peter J.K. Wisoff) מומחה למשימה:ארצות הבריתספרד מייקל לופז-אלגריה (Michael E. Lopez-Alegria) מומחה למשימה:ארצות הברית לירוי צ'יאו (Leroy Chiao) השיגור היה מתוכנן ל-6 באוקטובר אך נדחה. הוא בוצע ב-11 באוקטובר וב-13 באוקטובר המעבורות התחברה לתחנת החלל הבינלאומית. באותה עת בתחנת החלל היייה לא מאוישת. משימת STS-92 הייתה משימת תפעול והמשך הרכבת תחנת החלל הבינלאומית.לצורך כך תוכננו מספר פעילויות חוץ רכביות. משימה זו הביאה את חלק ה-Z-1 Truss, גירוסקופ ששולט על יציבות התחנה, מערכת לחץ אוויר מווסת ושתי מערכות טמפרטורה בתחנה. שתי הליכות החלל הראשונות נעזרו בזרוע רובוטית להרכבת Z-1 Truss. חלק זה מכיל 4 גירוסקופים לייצוב התחנה (הגבול המינימלי לייצוב התחנה הוא 2 גירוסקופים), ושמירת גובה המסלול שלה. לפני הבאת החלק משימות רבות היו צריכות להעלות את התחנה למסלול גבוה יותר (דבר נוסף המהווה סיכון רב). במהלך טיסה STS-92 מייקל לופז-אלגריה בחן את תרמיל הריחוף SAFER עם האסטרונאוט ג'ף ויסוף, במהלך הניסוי הוא התרחק עד 15 מטרים מהחללית. המשימה הסתיימה עם נחיתת הדיסקברי ב-24 באוקטובר 2000 בשעה 16:59:47 אחרי הצהריים, לפי שעון מערב ארצות הברית, בבסיס חיל האוויר אדוארדס, קליפורניה. לאחר סיום המשימה תחנת החלל הבינלאומית הייתה מוכנה לקליטת משלחת קבועה הראשונה. משימות מעבורות החלל מדיה וקבצים בנושא STS-92 בוויקישיתוף אודות משימת STS-92 באתר נאס"א תיאור המשימה דיווח לעיתונות סרט עם תקציר של מהלך המשימה STS-92 NASA Mission Report #15 (אורכב 25.11.2020 בארכיון Wayback Machine) NASA, 2008-10-18.
הבחורים בסירה (סרט)

הבחורים בסירה (באנגלית: The Boys in the Boat) הוא סרט דרמה אמריקאי בבימויו של ג'ורג' קלוני, המבוסס על ספר באותו שם מאת דניאל ג'יימס בראון, בכיכובם של קאלום טרנר וג'ואל אדגרטון. ג'ו רנץ, שננטש על ידי משפחתו בגיל צעיר, נאלץ לשרוד ביערות של מדינת וושינגטון, פונה להתאמן בחתירה ומשתתף באולימפיאדת ברלין שהתקיימה בשנת 1936. קאלום טרנר – ג'ו רנץ פיטר גינס – ג'ורג' יומנס פוקוק ג'ואל אדגרטון – אל אולבריקסון ג'ק מולהרן – דון יום סם סטרייק – רוג'ר מוריס לוק סלאטרי – בובי מוק תומאס אלמס – צ'וקי דייס טום וארי – ג'וני וייט ברוס הרבלין-ארל – שורטי האנט הדלי רובינסון - ג'ויס סימדרס קורטני הנגלר – הייזל אולבריקסון ג'יימס וולק – טום בולס כריס דיאמנטופולוס – רויאל בראם ב-3 במרץ 2011, חברת ויינשטיין רכשה את זכויות הסרט על הרומן כשקנת בראנה אמור לביים ודונה ג'יליוטי וג'ודי הופלנד מפיקות. באוקטובר 2018, Lantern Entertainment (היורשת של חברת ויינשטיין) חתמה על חוזה עם מטרו גולדווין מאייר להפצת הסרט ברחבי העולם. במרץ 2020, פורסם שג'ורג' קלוני יביים ויפיק עם גרנט הסלוב ומארק ל. סמית' יופקד על התסריט. ב-1 בנובמבר 2021, פורסם כי קאלום טרנר יגלם את ג'ו רנץ. בפברואר 2022 פורסם על ליהוק נוסף, של ג'ואל אדגרטון והדלי רובינסון. קורטני הנגלר וג'יימס וולק לוהקו במרץ, וכריס דיאמנטופולוס לוהק באפריל. הצילומים החלו במרץ 2022, והיו אמורים להתקיים באולפני הקולנוע ווינרש בברקשייר, כמו גם בלוס אנג'לס ובברלין. מדיה וקבצים בנושא הבחורים בסירה בוויקישיתוף "הבחורים בסירה", במסד הנתונים הקולנועיים IMDb (באנגלית) "הבחורים בסירה", באתר Rotten Tomatoes (באנגלית) "הבחורים בסירה", באתר Metacritic (באנגלית) "הבחורים בסירה", במסד הנתונים הקולנועיים KinoPoisk (ברוסית) "Clooney set to direct Berlin Olympics true life drama". 9 במרץ 2020 – via www.rte.ie. {{cite journal}}: (עזרה); Cite journal requires |journal= (עזרה) Fleming Jr., Mike (3 במרץ 2011). "Weinstein Company Captures Book Proposal On 1936 U.S. Olympics Crew Team". Deadline Hollywood. נבדק ב-21 בספטמבר 2013. {{cite news}}: (עזרה) Abrams, Rachel (3 במרץ 2011). "Weinsteins acquire Olympic rowing tale". Variety. נבדק ב-21 בספטמבר 2013. {{cite news}}: (עזרה) McNary, Dave (30 באוקטובר 2018). "Weinstein Film 'Boys in the Boat' Saved by MGM, Lantern Entertainment". {{cite web}}: (עזרה) Kroll, Justin (1 בנובמבר 2021). "Callum Turner To Star In George Clooney And Grant Heslov's 'Boys In The Boat' Adaptation For MGM". Deadline Hollywood. נבדק ב-14 בדצמבר 2021. {{cite web}}: (עזרה) Kroll, Justin (10 בפברואר 2022). "George Clooney's Boys In The Boat Adaptation With MGM, Spyglass And Smokehouse Sets Top Tier Cast". Deadline Hollywood. נבדק ב-11 בפברואר 2022. {{cite web}}: (עזרה) George Clooney’s ‘The Boys In The Boat’ Adds ‘Cobra Kai’ Star Courtney Henggeler James Wolk Joins George Clooney’s Adaptation Of ‘The Boys In The Boat’ For MGM George Clooney Movie ‘The Boys In The Boat’ Adds Chris Diamantopoulos Daniels, Nia (28 במרץ 2022). "George Clooney begins UK shoot on The Boys in the Boat". Kemps Film and TV Production Services Handbook. נבדק ב-31 במרץ 2022. {{cite web}}: (עזרה) Kasule, Melissa (26 בינואר 2022). "George Clooney's The Boys in the Boat to shoot at new UK studio". Kemps Film and TV Production Services Handbook. נבדק ב-13 בפברואר 2022. {{cite web}}: (עזרה)
ארונה דינדאן

ארונה דינדאן (בצרפתית: Aruna Dindane; נולד ב-26 בנובמבר 1980) הוא כדורגלן עבר מחוף השנהב, יליד אביג'אן ששיחק בעמדת החלוץ. בקיץ 2000 עבר מן המועדון המקומי איי.אס.אי.סי מימוסאס למועדון הבלגי אנדרלכט, בו זכה פעמיים באליפות בלגיה ב-2001 ו-2004 ופעמיים בסופרקאפ הבלגי ב-2000 ו-2001. בשנת 2003 זכה בשני פרסים חשובים: הנעל השחורה (השחקן ממוצא אפריקני הטוב ביותר בליגה הבלגית) ובנעל הזהב הבלגית (התואר של השחקן הטוב ביותר בליגה הבלגית). ביוני 2005 חתם ארונה על חוזה במועדון מהליגה הצרפתית הבכירה, לאנס. באוגוסט 2009 הושאל לפורטסמות' מהפרמייר ליג למשך שנה, עם אופציה לחתום במועדון בסיום תקופת ההשאלה שלו. ב-24 במאי 2010 חתם לשלוש שנים בלחוויאה הקטרית, ובינואר 2012 הצטרף למועדון הקטרי אל-ע'ארפה. לאחר תקופת משחק קצרה בקבוצה חתם דינדאן על עסקה לשנה אחת באל-סייליאה ב-27 במאי 2012. אחרי מחצית עונה שוחרר והחל להתאמן בלידס יונייטד, וב-23 במרץ 2013 חתם בקריסטל פאלאס עד לסופה של עונת 2012/2013. הוא שוחרר לפני סופה, ללא הופעה בודדת במדי הקבוצה ועם ספקות לגבי מצבו הבריאותי. דינדאן שיחק גם במדי הנבחרת הלאומית של חוף השנהב. הוא שיחק בנבחרת במסגרת משחקי מונדיאל 2006, בהם כבש צמד שערים במשחק האחרון של הבית המוקדם מול נבחרת סרביה ומונטנגרו. קבוצתו חזרה מפיגור 2-0 וניצחה 3-2. למרות זאת, היא הודחה בשלב הבתים בעקבות הפסדים לארגנטינה והולנד. שחק במדי הנבחרת הלאומית גם בטורניר גביע אפריקה לאומות, אותו נטש ב-22 בינואר 2006 בעקבות מותה של אחת מבנותיו התאומות. היה בסגלה גם בגביע אפריקה לאומות 2008 בגאנה. לאחר עונתו המוצלחת במדי פורטסמות' נקרא לשחק במדי נבחרת חוף השנהב במונדיאל 2010, ופתח בשניים ממשחקיה, מול ברזיל ומול פורטוגל. מדיה וקבצים בנושא ארונה דינדאן בוויקישיתוף ארונה דינדאן, באתר Transfermarkt ארונה דינדאן, באתר Soccerway ארונה דינדאן, באתר BDFutbol ארונה דינדאן, באתר WorldFootball.net ארונה דינדאן, באתר National Football Teams ארונה דינדאן, באתר FootballDatabase.eu
Only One (שיר של קרלי הנסון)

"Only One" הוא סינגל של הזמרת-יוצרת האמריקאית, קרלי הנסון. השיר זכה לפופולריות, לאחר שהוכנס לרשימת השמעה של טיילור סוויפט באפל מיוזיק. באפריל 2018, השיר "Only One" עמד על כ-400,000 הזרמות מדיה בממוצע מדי יום. נכון לאפריל 2022, השיר הושמע למעלה מ-72 מיליון פעמים בספוטיפיי. הווידאו קליפ של הסינגל, בבימויו של Similar But Different, יצא בערוץ היוטיוב של הזמרת ב-30 במרץ 2018. נכון לאפריל 2022, הווידאו קליפ נצפה למעלה מ-1.4 מיליון פעמים. מידע על הסינגל "Only One" באתר מיוזיק בריינז מילות השיר "Only One" באתר Genius סרטון השיר "Only One" באתר יוטיוב "Watch Carlie Hanson's Music Video for "Only One"". www.lofficielusa.com (באנגלית אמריקאית). ארכיון מ-2019-03-24. נבדק ב-2019-03-24. "Carlie Hanson Announces Debut Live Shows in Los Angeles, CA and New York, NY on May 18th and May 29th – WithGuitars". www.withguitars.com. ארכיון מ-2019-03-24. נבדק ב-2019-03-24. Only One, 2017-11-24, נבדק ב-2022-04-08 Carlie Hanson - Only One, נבדק ב-2022-04-08
Only One

האם התכוונתם ל... Only One (שיר של סיגלה ודיגיטל פארם אנימלס) Only One (שיר של קרלי הנסון) Only One (שיר של קניה וסט)
ג'יגמה נאמגייל ואנגצ'וק

ג'יגמה נאמגייל ואנגצ'וק (בדזונגקה: འཇིགས་མེད་རྣམ་རྒྱལ་དབང་ཕྱུག; נולד ב-5 בפברואר 2016) הוא נסיך הכתר של בהוטן. בנם של ג'יגמה קיזר נאמגייל ואנגצ'וק, מלך בהוטן וג'טסון פמה. ג'יגמה נולד בטהימפהו ב-5 בפברואר 2016. הוא בנם של ג'יגמה קיזר נאמגייל ואנגצ'וק, מלך בהוטן והמלכה ג'טסון פמה. לכבוד לידתו נטעו אלפי אזרחים בהוטנים 108,000 עצים ברחבי הממלכה. עם לידתו הוכר כ"גיאלסה דרוק" ("נסיך הדרקון"). רק ב-16 באפריל של אותה שנה נערך טקס רשמי בו הוענק לו השם. לפני לידתו שימש דודו ג'יגייל אוגיין כנסיך הכתר של בהוטן, אולם עם לידתו הפך ג'יגמה לנסיך הכתר במקומו. ב-19 במרץ 2020 נולד לו אח צעיר בשם ג'יגמה אוגיין ואנגצ'וק. מדיה וקבצים בנושא ג'יגמה נאמגייל ואנגצ'וק בוויקישיתוף "HRH The Gyalsey to be named on Zhabdrung Kuchoe". "HRH The Gyalsey to be named on Zhabdrung Kuchoe".
Follow Me

"Follow Me" (בעברית: עקוב אחרי) הוא סינגל של הדי ג'יי ההולנדי, סם פלדט, והזמרת הבריטית, ריטה אורה, שיצא, על ידי חברות התקליטים Palm Tree ו-Good Soldier Songs, ב-10 בדצמבר 2021. השיר נכתב על ידי אלה הנדרסון, אולי גרין, דומיניק ליטל, מייק נידל, ריטה אורה וסם פלדט, והופק על ידי פלדט וליטל. נכון לאפריל 2022, השיר הושמע למעלה מ-32 מיליון פעמים בספוטיפיי. הווידאו קליפ, שצולם במדבר בקליפורניה, ובוים על ידי יוהנס לובון, יצא בערוץ היוטיוב של סם פלדט ב-17 בדצמבר 2021. בווידאו קליפ, ניתן לראות חייו של זוג צעיר שעובד בחווה ומנסה לחסוך מספיק כסף כדי לעזוב. נכון לאפריל 2022, הווידאו קליפ נצפה למעלה מ-2 מיליון פעמים. מידע על הסינגל "Follow Me" באתר מיוזיק בריינז מילות השיר "Follow Me" באתר Genius סרטון השיר "Follow Me" באתר יוטיוב Stover, Mark (10 בדצמבר 2021). "Sam Feldt & Rita Ora Team Up for New Single 'Follow Me'". EDM Tunes. נבדק ב-2 בפברואר 2022. {{cite web}}: (עזרה) Bhanawat, Akshay (10 בדצמבר 2021). "Sam Feldt And Rita Ora Release New Single 'Follow Me'; Co-Written By Ella Henderson". The Music Essentials. נבדק ב-2 בפברואר 2022. {{cite web}}: (עזרה) Follow Me, 2021-12-10, נבדק ב-2022-04-08 Spilsbury, Jack (10 בדצמבר 2021). "Sam Feldt & Rita Ora deliver spectacular good-feel collaboration 'Follow Me': Listen". We Rave You. נבדק ב-2 בפברואר 2022. {{cite web}}: (עזרה) Hamdan, Hana (28 בדצמבר 2021). "Watch: Sam Feldt & Rita Ora Share Stunning Music Video For 'Follow Me'". Relentless Beats. נבדק ב-2 בפברואר 2022. {{cite web}}: (עזרה) Sam Feldt, Rita Ora - Follow Me (Official Video), נבדק ב-2022-04-08 "Follow Me - Single by Sam Feldt & Rita Ora". נבדק ב-3 בפברואר 2022 – via Apple Music. {{cite web}}: (עזרה) "Sam Feldt X Rita Ora "Follow Me" | (Radio Date: 07/01/2022)". radiodate.it (באיטלקית). נבדק ב-3 בפברואר 2022. {{cite web}}: (עזרה)
מעבר גלבוע

מעבר גלבוע, המוכר גם בשמות מעבר ג'למה ומחסום ג'למה, הוא מסוף מעבר בין שטחי הרשות הפלסטינית לישראל השוכן על כביש 60, סמוך לג'למה, מצפון לג'נין ומדרום לצומת יזרעאל. המעבר משמש למעבר פועלים פלסטינים לעבודה בתחומי הקו הירוק, למעבר סחורות אל הרשות הפלסטינית וממנה ולמעבר של ערבים ישראלים אל שטחי הרשות הפלסטינית (מעבר שנאסר על יהודים ישראלים). במעבר שלושה מתחמים: למעבר סחורות בשיטת "גב אל גב" (אוזרח ביוני 2006), למעבר הולכי רגל (אוזרח בפברואר 2007) ולמעבר כלי רכב (אוזרח באוקטובר 2009). במעבר להולכי הרגל רשאים לעבור פלסטינים וזרים (לא ישראלים) בלבד. במעבר הרכב מורשים לעבור ערבים ישראלים בלבד. המעבר כולל חדר מיוחד לבדיקת מי שחשוד כמחבל מתאבד. בין השאר מאפשר המעבר הובלת סחורות אל נמל חיפה וממנו ואל מעבר נהר הירדן וממנו. בסופי שבוע ובחגים תנועת כלי הרכב הישראלים היא כפליים מאשר בימי חול. היקף התנועה במעבר תלוי במצב הביטחוני. בשנת 2019 עברו במעבר בממוצע כ-7,000 הולכי רגל ביום. בשנת 2020 ירד הממוצע לכ-3,500 הולכי רגל ביום. אירועים ביטחוניים ומתיחות ביטחונית מובילים לסגירה זמנית של המעבר, לעיתים סגירה מלאה ולעיתים סגירה למעבר ערבים ישראלים. מעבר גלבוע, באתר של רשות מעברים יבשתיים מחסום ג'למה, באתר מחסום Watch מעבר ג'למה: יש גם מסלול למתאבדים, באתר הארץ, 9 בספטמבר 2005 מעבר גלבוע/ג'למה, באתר המשרד לשיתוף פעולה אזורי דוגמאות: נועם אמיר, ‏מעבר גלבוע ייפתח מחדש לתנועת פלסטינים לתוך ישראל, באתר מעריב אונליין, 4 בנובמבר 2015 רועי שושה, מחר – מעבר גלבוע ייפתח באופן מלא, באתר עכשיו 14, 21 בספטמבר 2021 - נסגר בעקבות הבריחה מבית הסוהר גלבוע לאחר הערכת מצב: רה"מ הורה להשאיר את מעבר גלבוע (ג'למה) סגור עד להודעה חדשה, באתר מעריב אונליין, 8 באפריל 2022 - נסגר בעקבות פיגוע הירי ברחוב דיזנגוף גל ברגר, "אם ג'נין לא רגועה - הגדה תבער": המשבר החמור שפוקד את הבירה הכלכלית של צפון הגדה, באתר כאן – תאגיד השידור הישראלי, 18 במרץ 2021
מרדקה 118

מרדקה 118 (באנגלית: Merdeka 118) הוא גורד שחקים הממוקם בקואלה לומפור, מלזיה. גובהו 678.9 מטרים והוא בן 118 קומות. בזכות כך, הוא הבניין השני בגובהו בעולם. שמו של הבניין, Merdeka (שפירושו 'עצמאות'), נוצר בהשראת קרבתו לשני אצטדיונים: אצטדיון מרדקה ואצטדיון נגרה. צריח הבניין הושלם בנובמבר 2021. בנייתו הסתיימה בנובמבר 2022, והבניין הפך לגבוה ביותר במלזיה ובדרום־מזרח אסיה – עבר בגובהו את מגדל שאנגחאי (בגובה 632 מטרים) והוא הבניין והמבנה השני בגובהו בעולם. עלה גם על 451.9 המטרים של מגדלי פטרונס שהיו הגבוהים במלזיה, ועלה בגובהו על Landmark 81 (בגובה 461 מטרים) והוא הבניין הגבוה ביותר ב-ASEAN. קטף את התואר בזכות הצריח בגובה 160 מטרים שבראשו. הבניין הוא גם הראשון במלזיה שקיבל דירוג פלטינה משולש לפי התקן האמריקאי לבנייה ירוקה LEED. גורדי השחקים הגבוהים בעולם מגדל כיכר טריידווינדס מדיה וקבצים בנושא מרדקה 118 בוויקישיתוף אתר האינטרנט הרשמי של מרדקה 118 Rani, Nur Amirah Abd (3 September 2021). "Merdeka 118 mercu tanda integrasi masa depan" Merdeka 118, landmark of future integration (in Malay). Berita Harian. Retrieved 1 December 2021. Ngui, Yantoultra (30 November 2021). "Malaysia completes Merdeka Tower cone". Bloomberg News. Retrieved 1 December 2021. Rahim, Rahimy (30 November 2021). "PM: Completion of Merdeka 118 tower spire, the world's second-tallest building, a 'proud moment'". The Star. Retrieved 30 November 2021.
בית הקברות היהודי החדש בפראג

בית הקברות היהודי החדש (בצ'כית: Nový židovský hřbitov) בז'יז'קוב, פראג, צ'כיה, הוקם בשנת 1890 כדי להקל על בעיית במחסור במקומות קבורה בבית הקברות היהודי הישן בז'יז'קוב, ששרידיו סמוכים היום למגדל הטלוויזיה ז'יז'קוב. הוא גדול פי 10 בערך מבבית הקברות היהודי העתיק בפראג ובו כ-100,000 קברים, ולכן יכול היה לשרת את הקהילה היהודית במשך מאה שלמה. למרות שלפי המסורת היהודית שרפת גווייה אסורה, בבית הקברות ישנו גם אזור ייעודי במיוחד להטמנת אפרי המתים בכדים, עבור אלה מבני הקהילה שגופתם נשרפה למרות האיסור. בית הקברות נמצא עד היום בשימוש ומופעל על ידי הקהילה היהודית בפראג. בית הקברות ידוע באנדרטאות בסגנון האר נובו הרבות שלו, ביניהן, שתי אנדרטאות לבני משפחת פרוץ מעשה ידי יאן קוטרה, האנדרטה לאמן מקס הורב מעשה ידי יאן סטורסה בצורת טווס אבל, ויצירות רבות יוצאות דופן, בסגנון אר נובו של אמנים פחות מוכרים. אחד הקברים היפים יותר שייך למשפחת ולדס; הקבר מעוטר בשני פסלים, יצירות האמנות האחרונות שנעשו על ידי הפסל הצ'כי יוסף ואצלב מיסלבק, מי שיצר הפסל המפורסם של ואצלב הקדוש בכיכר ואצלב. פרנץ קפקא ארן לורין (אנ') ארנושט לוסטיג ז'ירי אורטן (אנ') אוטה פאוול וילם פלוסר נתן אהרנפלד מדיה וקבצים בנושא בית הקברות היהודי החדש בפראג בוויקישיתוף בית העלמין היהודי החדש באתר הקהילה היהודית של פראג FG Forrest, a s www.fg.cz, 2022, New Jewish Cemetery (Nový židovský hřbitov), Prague.eu (באנגלית), Prague City Tourism Marie vitochova Jindrichkjer and Jiri Vsetecka, Prague and Art Nouveau, translation by Denis Rath and Mark Prescott, Prague: V Raji, 1995.
מניין (סרט)

מניין (באנגלית: Minyan) הוא סרט התבגרות להט"בי אמריקאי משנת 2020, המתאראת חוויותיו של נער יהודי דתי המתגלה כהומוסקסואל על רקע מגפת האיידס בשנות ה-80 בארצות הברית. הסרט היה סרט הדרמה הראשון של במאי סרטי התעודה אריק סטיל. בסרט מככבים סמואל לוין, רון ריפקין, כריסטופר מקאן, ברוק בלום, אלכס הארט וכריס פרפטי. הסרט מבוסס על סיפור קצר באותו שם מאת דוד בזמוזגיס. התסריט פותח על ידי סטיל ודניאל פרל. הקרנת הבכורה הייתה בפסטיבל הסרטים הבינלאומי בברלין ב-2020. הסרט נכלל גם במסגרת פסטיבל הקולנוע ירושלים ה-37. עלילת הסרט מתרחשת בשנות ה-80, בבברייטון ביצ', בברוקלין. לדייוויד (סמואל לוין), צעיר יהודי בן למשפחת מהגרים מברית המועצות, קשר קרוב במיוחד עם סבו האלמן, יוסף, יותר מאשר עם בני המשפחה האחרים. אביו נוהג להכותו ולהשפילו, בעוד אמו הדומיננטית מתערבת בחייו. במהלך חיפוש אחר דירה חדשה עבור סבו, רב בניין המגורים בו הם מבקרים מסכים לקבל את יוסף, אבל רק בתנאי שדייוויד יצטרף אף הוא כדי לאפשר קיום מניין. דייוויד מתיידד עם שני דיירים מבוגרים, הרשל ואיציק, שהשכנים האחרים ורב הבניין בחרו לראות כידידים החולקים את אחת הדירות בבניין. באחת הסצינות אומר הרב לדייוויד ולסבו: ”גנבים, נואפים, הומוסקסואלים. אני מקבל את כולם, בלעדיהם לעולם לא יהיה לנו מניין.” הרחק מהוריו, דייוויד נהנה מחופש לחקור את מיניותו. הוא מבקר בגנים ציבוריים ובספריה המקומית. ערב אחד הוא נכנס לבר בפעם הראשונה בחייו, שם הוא פוגש את אריק ואת ברונו, עמו הוא מפתח קשר רומנטי ולומד על הקהילה הלהט"בית וסכנת האיידס. סטיל (במקור "סיגל") אמר שבסיפור עליו מתבסס הסרט, דמותו של דייוויד היא של נער סטרייט שמתוודע לזוג הומואים שמעולם לא יצאו מן האהרון, המתגוריים בדיור למבוגרים. סטיל שיכתב את הסיפור ולבקשת בזמוזגיס, ביסס אותו על ניסיונו האישי שלו. הסרט הוקרן בפסטיבל הסרטים בברלין ב-2020 בקטגוריית הסרט הטוב ביותר. בפסטיבל Oufest הסרט זכה בפרס הישג אמנותי יוצא דופן. הסרט זכה לציון לשבח במסגרת התחרות הבינלאומית של פסטיבל הקולונוע ירושלים באותה שנה. הגשר (סרט, 2006) להט"ב ויהדות "מניין", במסד הנתונים הקולנועיים IMDb (באנגלית) "מניין", באתר Rotten Tomatoes (באנגלית) "מניין", באתר Metacritic (באנגלית) "מניין", במסד הנתונים הקולנועיים KinoPoisk (ברוסית) "מניין", במסד הנתונים הקולנועיים IMDb (באנגלית) מניין, קדימון הסרט באתר יוטיוב אמיר קמינר, "יש אנטישמיות באוויר - כשאני הולך לבית כנסת אני צריך לעבור דרך גלאי מתכות", באתר ynet, 9 בדצמבר 2020 רותי קדוש, ‏"מותו של הקולנוע של אבא שלי גם" זכה בפסטיבל הקולנוע בירושלים, באתר מעריב אונליין, 16 בדצמבר 2020